open-index/open-wikipedia-markdown huggingface dataset:
வைபின் கலங்கரை விளக்கம்

**வைபின் கலங்கரை விளக்கம்** அல்லது **[[கொச்சி]] கலங்கரை விளக்கம்**  என்பது தென்னிந்திய மாநிலமான, கேரளத்தின்ன், கொச்சியில் உள்ள புத்துவேப்பில் அமைந்துள்ள ஒரு கலங்கரை விளக்கமாகும். தற்போதைய கலங்கரை விளக்கம் 15, நவம்பர், 1979 இல் செயல்படத் தொடங்கினாலும், கொச்சி கலங்கரை விளக்கம்  நீண்ட வரலாற்றைக் கொண்டது. கொச்சி கோட்டையில் 1839 முதல் செயல்பட்டு வந்த கலங்கரை விளக்கம் 1979 இல் புதுவேப்பிற்கு மாற்றப்பட்டது. இது கேரளத்தின் மிக உயரமான கலங்கரை விளக்கமாகும்.

## தொழில்நுட்ப விவரங்கள்
இந்த கலங்கரை விளக்கதின் உயரம்  மேலும் இது இரட்டை அடுக்கு கற்காரையால் ஆனது. ஒளி கற்றை  தொலைவுவரை செல்லக்கூடியது . 

## வரலாறு

### கொச்சி கோட்டையின் பழைய விளக்கு
கொச்சி கோட்டையில் 1839 இல் ஒரு எண்ணெய் விளக்கு கொண்ட கலங்கரை விளக்கம் செயல்படத் தொடங்கியது. 1902 ஆம் ஆண்டில்,  புதிய விளக்கு மற்றும் பிரதிபலிக்கும் அமைப்பு அறிமுகப்படுத்தப்பட்டது.  1914 இல் மாற்றங்கள் செய்யப்பாட்டுக்கு வந்தன. 1920 களில், 10 மீட்டர் உயரமுள்ள புதிய கோபுரம் அமைக்கப்பட்டது.

1936 ஆம் ஆண்டில், 25 மீட்டர் உயர எஃகு கோபுரம் ஒரு எரிவாயு விளக்குடன் நிறுவப்பட்டது. 1966 ஆம் ஆண்டில், சூரிய வால்வு எனப்படும் ஒரு புதியமுறை அறிமுகப்படுத்தப்பட்டது. உயரமான, பிரகாசமான ஒளி மற்றும் வானொலி கலங்கரை விளக்கத்தை உருவாக்குவதற்கான திட்டங்கள் தீட்டபட்டன. இடப் பற்றாக்குறை இருந்த காரணத்தால் புதிய விளக்கு வைப்பின் தீவில் உள்ள புத்துவைப்பிற்கு மாற்றப்பட்டது மேலும் ரேடியோ பெக்கான் அழுகோடிற்கு மாற்றப்பட்டது. 

## குறிப்புகள்

## வெளி இணைப்புகள்

* Vypin Lighthousepin Lighthouse   
* கலங்கரை விளக்கங்கள் மற்றும் விளக்குகள் இயக்குநரகம்

பகுப்பு:கேரளத்திலுள்ள கலங்கரை விளக்கங்கள்
பகுப்பு:Coordinates on Wikidata
பகுப்பு:கொச்சியிலுள்ள சுற்றுலாத் தலங்கள்
முப்படைச் சேவைகளுக்கான தேர்வு வாரியம்

**முப்படைச் சேவைகளுக்கான தேர்வு வாரியம்** (**Services Selection Board** (**SSB**) இந்திய இராணுவத்தின் முப்படைகளுக்குமான அதிகாரிகளை ஒன்றிய அரசுப்பணியாளர் தேர்வாணையத்தின் எழுத்துத்  தேர்வு மற்றும் 5 நாட்கள் கொண்ட சிந்திக்கும் ஆற்றல், உடனடியாக முடிவுகள் எடுக்கும் ஆற்றல்,  உடல் தகுதி மற்றும் நேர்காணல் போட்டி அடிப்படையில் தேர்ந்தெடுக்கிறது. இந்தியா முழுவதும்  தேர்வு வாரியத்தின் 13 மையங்கள் செயல்படுகிறது.

இதன் போட்டித் தேர்வு எழதுவதற்கு குறைந்தபட்ச கல்வித் தகுதி மேனிலைப் பள்ளி (+2) தேர்ச்சி ஆகும்.  தேசிய மாணவர் படையில் **சி** சான்றிதழ் பெற்றவர்கள் மற்றும் மருத்துவம் தவிர்த்த பிற தொழில் நுட்பக் கல்வியில் பட்டயப் படிப்பு அல்லது பட்டப் படிப்பு தேர்ச்சி பெற்றவர்களுக்கு 
போட்டித் தேர்வின்றி நேரடியாக 5 நாட்கள் கொண்ட தகுதித் சுற்றில் கலந்து கொள்ளலாம். மனம், வாக்கு மற்றும் செயல் ஆகியவை ஒரே நேர்கோட்டில் அமையப் பெற்றவர்களை தேர்ந்தெடுப்பதே இதன் நோக்கமாகும்.  

## வெளி இணைப்புகள்
* Beginner’s Guide For Services Selection Board (SSB Interview)

## மேற்கோள்கள்

### உசாத்துணை

* 
* 

பகுப்பு:இந்திய அரசு அமைப்புகள்
பகுப்பு:இந்திய படைத்துறை
பகுப்பு:இந்திய இராணுவத்தில் ஆட்சேர்ப்புத் திட்டங்கள்
பின்னேயஸ் எஸ்குலெண்டஸ்

***பின்னேயசு எசுகுலெண்டசு*** (***Penaeus esculentus***)(பழுப்பு புலி இறால், பொதுவான புலி இறால் அல்லது புலி இறால்) என்பது இறால் வகைகளுள் ஒன்றாகும். ஆத்திரேலியா சுற்றுப்பகுதியில்  உணவுக்காகப் இது பரவலாகப் பிடிக்கப்படுகிறது.

## சூழலியல்
இளம் *பி எசுகுலெண்ட்சு* கடற்புல் படுக்கைகளில் வாழ்கின்றன. பாலியல் முதிர்ச்சியானது இதனுடைய தலையோடு 32 மில்லி மீட்டராக இருக்கும்போது நிகழ்கிறது. முதிர் உயிரிகளில் இது  வரை வளரும். இந்த இறால் பழுப்பு நிறமாக *[[பின்னேயஸ் மோனோடான்|பின்னேயஸ் மோனோடானை]]* ஒத்திருக்கிறது. இவை கடல் பகுதியில் சுமார்  ஆழம் வரை வாழக்கூடியது.

## பரவல்
*பி எசுகுலெண்ட்சு* ஆஸ்திரேலியாவின் வெதுவெதுப்பான கடல் பகுதிகளான, மத்திய நியூ சவுத் வேல்ஸ் (சிட்னி அருகே வரை) சுறா குடா, மேற்கு ஆஸ்திரேலியாவில் காணப்படுகிறது. இவை அதிகமாக 16 முதல் 22 மீட்டர் ஆழத்தில் காணப்படும். ஆஸ்திரேலியாவிற்கும் நியூ கினியாவிற்கும் இடையிலான ப்ளீஸ்டோசீன் நிலப் பாலத்தின் கிழக்கு மற்றும் மேற்கு பகுதிகளில் காணப்படும் இந்த இறால் இனங்களின் வேறுபாடு மிகவும் குறைவாக உள்ளது.

## மீன்வளம் மற்றும் மீன்வளர்ப்பு
ஒவ்வொரு ஆண்டும் சுமார் 500 டன் பழுப்பு புலி இறால்கள் பிடிக்கப்படுகின்றன. Fisheries in Torres Strait are worth around A$24 million per year. டோரஸ் நீரிணையில் பிடிக்கப்படும் இறாலின் ஆண்டுக்கு சுமார் 24$ ஆகும். இது *[[பின்னேயஸ் மோனோடான்|பின்னேயஸ் மோனோடானுடன்]]* நெருக்கமாகத் தொடர்புடையது.  இதன் மூலம் கலப்பினமாக்கல் எளிதாக உள்ளது. இந்த இறால் மீன் வளர்ப்பிற்கு ஏற்ற தன்மைகளைக் கொண்டுள்ளது. மேலும் இது *பி. மோனோடோனை* விட வேகமாக வளர்வதுடன் அதிக விலைக்கு விற்கப்படுகிறது. 

## வகைபாட்டியல் வரலாறு
வில்லியம் ஐட்சன் ஹஸ்வெல் என்பார் 1878இல் ஆத்திரேலியாவுக்கு வந்து, வாட்சன் விரிகுடாவில் கடல் விலங்கியல் ஆய்வகத்தில் பணியாற்றத் தொடங்கினார். 1879ஆம் ஆண்டில், நியூ சவுத் வேல்ஸின் லின்னியன் சொசைட்டியின் செயல்முறைகளில் ஒரு கட்டுரையில் *பினேயஸ் எஸ்குலெண்டஸை* விவரித்துக் கூறியிருந்தார். இந்த மாதிரியானது மேக்லே அருங்காட்சியகத்திற்கு ஜாக்சன் துறை மற்றும் போர்ட் டார்வின் ஆகிய இடத்திலிருந்து பெறப்பட்டதாகும். *பி. எஸ்குலெண்டஸ்* " சிட்னி மற்றும் நியூகேஸில் போன்ற நகர்களில் சமையலுக்குப் பயன்படுத்தப்படும் பொதுவான இறால் வகைகளுள் ஒன்று''.

## மேற்கோள்கள்

பகுப்பு:முதுகெலும்பிலிகள்
பகுப்பு:கணுக்காலிகள்
பகுப்பு:பத்துக்காலிகள்
மைதிலி பிராமணர்

**மைதிலி பிராமணர்** (*Maithil Brahmin*)    எனப்படுவோர் இந்தியாவின் இந்து பிராமணர்களின் உட்பிரிவினர் ஆவர். மைதிலி பிராமணர்கள் ஐந்து பஞ்ச கௌடர்  பிராமண சமூகங்களில் ஒன்றாக குறிப்பிடப்பட்டுள்ளனர். இச்சமூகத்தினரின் மைதிலி  மொழியை தாய்மொழியாகக் கொண்டோராவர்.
இவர்கள் மிதிலை பிரதேசத்தை பூர்விகமாகக் கொண்டவர்கள் ஆவார் . 

## வரலாறு

இந்தியாவின் பிகார் மாநிலம் மற்றும் நேபாள எல்லைப் பகுதியான மிதிலை பிரதேசத்தை கி பி 1323 முதல் கி பி 1526 முடிய ஆண்ட  ஆயின்வார் வம்சம்  மற்றும்  மிதிலை பிரதேசத்தை கி பி 1557 முதல் கி பி 1947 முடிய ஆண்ட  தர்பங்கா வம்சம் ஆகிய இரண்டு  அரச குலங்களும்    மைதிலி  பிராமணகள் அரச குலமாகும்

## வாழும் பகுதிகள்
இவர்கள் நேபாளத்தின் தென்கிழக்கு பகுதி, இந்தியாவின் பிகார் மாநிலத்தின் கிழக்குப் பகுதி மற்றும் ஜார்கண்ட் மாநிலத்தின் வடக்குப் பகுதிகளில்   அதிக அளவில் வசிக்கின்றனர்.

## குறிப்பிடத்தக்க நபர்கள்
* ஜகன்னாத் மிஷ்ரா  - பீகார்யின்  முன்னாள் முதலமைச்சர் 

## மேற்கோள்கள்

பகுப்பு:பஞ்ச கௌடர்
பகுப்பு:பிராமணர்
சித்ரலதா அரண்மனை

**சித்ரலதா அரண்மனை** (Chitralada Royal Villa) என்பது  துசித் அரண்மனைக்குள் அமைந்துள்ள ஒரு அரச மாளிகையாகும். இந்த மாளிகை, தாய்லாந்தின் மிக நீண்ட கால மன்னர் பூமிபால் அதுல்யாதெச்(பத்தாம் ராமா ) மற்றும் ராணி சிறிகித் ஆகியோரின் அதிகாரப்பூர்வமற்ற நிரந்தர இல்லமாகும். பெரிய அரண்மனையில் தனது அண்ணன் எட்டாம் ராமா இறந்த பிறகு இவர் அங்கு சென்றார். அரண்மனை மைதானத்தில், ஒரு அகழியால் சூழப்பட்டும், காவலர்களால் பாதுகாக்கப்பட்டிருக்கும். இங்கு சித்ரலதா பள்ளியும் உள்ளது. இது ஆரம்பத்தில் அரச குடும்பத்தின் குழந்தைகளுக்கும், அரண்மனை ஊழியர்களுக்காகவும் நிறுவப்பட்டது. இவ்வளாகத்தில் சித்ரலதா தொடருந்து நிலையமும் உள்ளது. இது மாளிகையில் வாழ்ந்த அரச குடும்பத்திற்கு சேவை செய்தது. இளவரசர் தீபாங்கொர்ன் ராஸ்மிஜோதி சித்ரலதா பள்ளியில் ஒரு மாணவராக இருந்தார். இந்த பள்ளி தாய்லாந்தில் மிகவும் பிரத்தியேகமாக கருதப்படுகிறது.

## வரலாறு
அரண்மனையின் பிரதான கட்டிடம் இரண்டு மாடி கட்டிடத்தைக் கொண்டுள்ளது. இது ஆறாம் ராமரின் ஆட்சியில் கட்டப்பட்டது. மேலும், அரண்மனை ஆறாம் ராமரின் வசிப்பிடமாகவும் இருந்தது. சித்ரலதா பள்ளி, 1958 இல் நிறுவப்பட்டது.

மன்னர் பூமிபால் அதுல்யாதெச் விவசாயத்திலும், விவசாயத் தொழில்களிலும் ஆர்வம் காட்டியதால் இங்கு ஒரு பால் பண்ணையும், அதுசார்ந்த தொழிற்சாலைகளும் கட்டப்பட்டன. விவசாயிகளுக்கு பயிற்சி அளிக்க விவசாய பொருட்கள் குறித்த ஆய்வு மையங்களும் நிறுவப்பட்டன. அரண்மனையிலிருந்து பல தயாரிப்புகளுக்கு வகைக்குறி பெயராக "சித்ரலதா" பயன்படுத்தப்படுகிறது.

பார்வையாளர்கள் நுழைய அனுமதிச் சீட்டு பெற வேண்டும்.

## மேற்கோள்கள்

பகுப்பு:தாய்லாந்துக் கட்டிடக்கலை
சித்ரலதா தொடருந்து நிலையம்

**சித்ரலதா இரயில் நிலையம்** (Chitralada railway station) அல்லது **சுவான் சித்ரலதா அரச இரயில் நிலையம்** தாய்லாந்தில் உள்ள ஒரு தொடருந்து நிலையமாகும். இது பாங்காக்கில் துசித் மாவட்டத்திலுள்ள சுவான் சிட்லதா துணைப்பிரிவில் சாவன்கலோக் சாலையில் அமைந்துள்ளது.

இது ஒரு சிறப்பு தொடருந்து நிலையமாகும். இது அரச குடும்பத்திற்கு மட்டுமே சேவை செய்கிறது. இது சாவன்கலோக் சாலையின் பக்கத்தில், சித்ரலதா அரண்மனைக்கு எதிரே, ஹுவா லாம்பொங்கிலிருந்து (பாங்காக் இரயில் நிலையம்) இருந்து 3.29 கி.மீ. (2 மைல்) தொலைவில் அமைந்துள்ளது. இது யோமரத்துக்கும் ராமதிபோடி மருத்துவமனைக்கும் இடையில் அமைந்துள்ளது

இந்தத் தொடருந்து நிலையம் முதலில் மன்னர் சுலலாங்கொர்ன் (ஐத்தாம் ராமா) ஆட்சியில் கட்டப்பட்ட ஒரு மரக் கட்டிடமாகும். பின்னர் 1921 ஆம் ஆண்டில், மன்னர் வஜிராவுத் (ஆறாம் ராமா) ஆட்சியின் போது, ஒரு புதிய நிலையத்தை நிர்மாணித்து ஒரு மாடி செங்கல் கட்டிடமாக கட்டப்பட்டது. அசல் மரக் கட்டிடத்தை மாற்றுவதற்காக இத்தாலிய மறுமலர்ச்சி கட்டிடக்கலை படி கட்டப்பட்ட ஒரு குவிமாடமும் உள்ளது.

## மேற்கோள்கள்

பகுப்பு:Coordinates on Wikidata
பகுப்பு:தாய்லாந்தில் போக்குவரத்து
தீபாங்கொர்ன் ராஸ்மிஜோதி

**இளவரசர் தீபாங்கொர்ன் ராஸ்மிஜோதி சிரிவிபுல்ய ராஜகுமார்** (பிறப்பு 2005 ஏப்ரல் 29; Prince Dipangkorn Rasmijoti Sirivibulya rajakumar) தாய்லாந்து நாட்டின் சக்ரி வம்சத்தின் உறுப்பினரும், தாய்லாந்து சிம்மாசனத்தின் வாரிசுமாவார். இவர் வச்சிரலோங்கோன் மன்னரின் ஐந்தாவது மகனும், ஏழாவது இளைய குழந்தையாவார். இவரின் தாயார் சிறீராஸ்மி சுவாதி, மன்னரின் மூன்றாவது சட்டப்பூர்வ மனைவியாவார். இவரின் தந்தைக்கு முதல் மனைவி மூலம் பஜ்ரகிட்டியபா என்ற ஒரு மகளும், இரண்டாவது மனைவி மூலம் ஐந்து குழந்தைகளும் (நான்கு மகன்கள் மற்றும் ஒரு மகள்) உள்ளனர். இரண்டாவது மனைவியின் அனைத்து குழந்தைகளும் அப்போதைய மகுட இளவரசர் தங்கள் தாயை திருமணம் செய்வதற்கு முன்பு பிறந்தவர்கள். ஆனால் அவர்களது திருமணத்தால் சட்டபூர்வமானவர்கள். பட்டத்து இளவரசர் தனது இரண்டாவது மனைவியை 1996 இல் விவாகரத்து செய்த பிறகு, அவர் தனது நான்கு மகன்களையும் மறுத்துவிட்டார். இவர் மட்டுமே மன்னரின் அங்கீகரிக்கப்பட்ட மகனாவார்.

## ஆரம்பகால வாழ்க்கையும், கல்வியும்
இளவரசர் 29 ஏப்ரல் 2005 அன்று பாங்காக்கில் உள்ள சிறீராஜ் மருத்துவமனையில் பிறந்தார். 15 சூன் 2005 அன்று, மன்னர் பூமிபால் அதுல்யாதெச் இளவரசரின் பெயரை **தீபாங்கொர்ன் ராஸ்மிஜோதி  என** அறிவித்தார்.

இளவரசர் "மாட்சிமை தாங்கிய இளவரசர்" என்ற பாணியில் அறியப்பட்டார். இளவரசரின் முதல் மாதத்தைக் கொண்டாடும் விதமாக *பிரா ராட்சாபிதி சோம்போட் டியூயன் லா குயென் ஃபிரா யு* என்று அழைக்கப்படும் ஒரு அரச விழா 2005 சூன் 17 அன்று பேங்காக்கில் உள்ள அனந்தா சமகோம் சிம்மாசன அரங்கில் நடைபெற்றது.

ஜெர்மனியின் பவேரியன் சர்வதேசப் பள்ளியில் வெளிநாட்டில் படிக்கச் செல்வதற்கு முன்பு இளவரசர் தனது கல்வியை துசித் அரண்மனையில் உள்ள சித்ரலதா பள்ளியில் தொடங்கினார்.

## அடுத்தடுத்த வரிசையில் நிலை
இளவரசர் தனது தந்தையின் வாரிசாகவும், சக்ரி வம்சத்தில் அடுத்து முடிசூட இருக்கிறார். இருப்பினும், இவரின் தந்தை வச்சிரலோங்கோன் 2014 திசம்பரில் இவரது தாய் சிறீராஸ்மியை விவாகரத்துசெய்ததால், அடுத்தடுத்த வரிசையில் இவரது நிலை நிச்சயமற்றதாக இருக்கிறது. 1996 இல் வச்சிரலோங்கோன் தனது இரண்டாவது மனைவியுடனான உறவை முடித்தபோது, அவர்களுடைய நான்கு மகன்களையும் மறுத்து, அவர்கள் அரச பட்டங்களை கைவிட்டதாகக் கூறினார். இருப்பினும், அரண்மனைச் சட்டம் இவர் தனது "மாட்சிமை தாங்கிய இளவரசர்" என்ற பாணியைப் பயன்படுத்துவதற்கான உரிமையை தொடர்ந்து அங்கீகரித்தது.

## மேற்கோள்கள்

## வெளி இணைப்புகள்

* Photographs of the prince's first year 
* The prince's first day of preschool

பகுப்பு:வாழும் மக்கள்
பகுப்பு:2005 பிறப்புகள்
தேசியப் பாதுகாப்புப் பல்கலைக்கழகம் (இந்தியா)

**இந்திய தேசியப் பாதுகாப்புப் பல்கலைக்கழகம்** (**Indian National Defence University** (**INDU**) இந்தியாவின் அரியானா மாநிலத்தில் பினோலா எனுமிடத்தில் 200 ஏக்கர் பரப்பளவில் அமைந்த இராணுவம் தொடர்பான படிப்புகள் கற்றுக் கொடுக்கும் இந்திய அரசின் பல்கலைக்கழகம் ஆகும். இந்திய தேசிய பாதுகாப்புப் பல்கலைக்கழகச் சட்டம், 2015-இன் படி, இந்நிறுவனம் அமைக்கப்பட்டது. இப்பல்கலைக்கழகம் தில்லி-ஜெய்ப்பூர் விரைவுச் சாலையில், தில்லியிலிருந்து 65  கி.மீ. தொலைவில் அமைந்துள்ளது.

சனவரி 2020-இல் இப்பல்கலைக்கழகத்திற்கு செல்வதற்கான சாலைகள் மற்றும்  சுற்றுச் சுவர்கள் கட்டி முடிக்கப்பட்டுள்ளது. இதன் முதன்மை வளாகம் மற்றும்  வகுப்பறைகள் இன்னும் கட்டி முடிக்கப்படவில்லை.

## நோக்கம்
* ஆராய்ச்சி சார்ந்த தேசிய பாதுகாப்புக் கொள்கையை ஊக்குவித்தல்
* இராணுவ கடமைகள் மற்றும் கொள்கைகள் வகுக்கும் பொறுப்புகளுக்கான  அதிகாரிகளின் உயர் மட்ட தலைமையை மேம்படுத்துதல்
* பாதுகாப்பு மேலாண்மை போன்ற பாதுகாப்பு ஆய்வுகளில், அறிவியல் மற்றும் தொழில்நுட்ப உயர்கல்வியை மேம்படுத்துதல் மற்றும் பரப்புதல். 
* பல்கலைக்கழக சிந்தனையாளர்கள் கொள்கை சூத்திரங்கள் உள்ளீடுகள் வழங்குகின்றனர்.

## நிர்வாகம்
இப்பல்கலைத்தின் தலைவராக ஒரு இராணுவ அதிகாரியும், துணைத்தலைவராக ஒரு கல்வியாளரும் இருப்பார்.தன்னாட்சிப் பெற்ற இப்பல்கலைக்கழகம், இந்திய இராணுவத்தின் பல்வேறு கல்வி மற்றும் பயிற்சி நிறுவனங்களை தன்னின் உறுப்புக் கல்லூரிகளாகக் கொண்டு, பட்டங்கள் வழங்கும். இகு கற்பிக்கும் ஆசிரியர்கள் இராணுவ அதிகாரிகள் மற்றும் கல்வியாளர்கள் 1:1 விகிதத்தில் இருப்பர்.

### அலகுகள்
இப்பல்கலைகழகத்தில் கீழ்கண்ட அலகுகள் செயல்படும்:

* தொலைதூர மற்றும் திறந்த கற்றல் மையம்
* பாதுகாப்பு மேலாண்மை பள்ளி
* பாதுகாப்பு தொழில்நுட்ப பள்ளி
* தேசிய பாதுகாப்பு ஆய்வுகள் பள்ளி

### இதன் உறுப்புக் கல்வி நிறுவனங்கள்
* பாதுகாப்பு மேலாண்மைக் கல்லூரி, செகந்தராபாத், தெலங்கானா
* இராணுவ அதிகாரிகளுக்கான கல்லூரி, குன்னூர், தமிழ்நாடு  
* தேசியப் பாதுகாப்பு அகாதமி, புனே
* தேசியப் பாதுகாப்புக் கல்லூரி, புது தில்லி

### படிப்புகள்
போர் மற்றும் அமைதிக் காலப் படிப்புகளில் மூலோபாய சிந்தனை, சீன ஆய்வுகள், யூரேசிய ஆய்வுகள், தென்கிழக்கு ஆசிய ஆய்வுகள், அண்டை நாட்டு ஆய்வுகள், சர்வதேச பாதுகாப்பு மற்றும் தேசிய பாதுகாப்பு மூலோபாயம்,  கடல்சார் பாதுகாப்பு ஆய்வுகள், போர்க்களம் மற்றும் இராணுவத்தை அணிவகுத்தல், இராணுவக் கூட்டு தளவாடங்கள், எதிர்-கிளர்ச்சி மற்றும் பயங்கரவாத எதிர்ப்பு மற்றும இராணுவத்திற்கு தேவையான பொருட்களை கையகப்படுத்தல் ஆகிய படிப்புகள் இப்பல்லகலைக்கழகத்தில் கற்றுத்தரப்படுகிறது.
## மேற்கோள்கள்

## வெளி இணைப்புகள்
* CDS makes renewed push for Defence University

இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
பகுப்பு:இந்தியப் பல்கலைக்கழகங்கள்
பகுப்பு:அரியானாவில் உள்ள பல்கலைக்கழகங்கள்
சிறிராஜ் காகுதாபந்த்

**இளவரசர் சிறீராஜ் காகுதாபந்த்** (**Prince Siriraj Kakudhabhand) (**27 நவம்பர் 1885 - 31 மே 1887) இவர் சியாம் இளவரசர் ஆவார் (பின்னர் தாய்லாந்து என ஆனது ). சியாமிய அரசக் குடும்பத்தில் உறுப்பினராக இருந்த இவர், மன்னர் சுலலாங்கொர்ன், ராணி சாவோபா போங்ஸ்ரி ஆகியோரின் மகனாவார். 

சிரீராஜ் மருத்துவமனைக்கு இவரது பெயரிடப்பட்டது. இவர் சுலலாங்கொர்ன் மன்னரின் 53 வது குழந்தையும், ராணி சாவோபா போங்ஸ்ரியின் ஐந்தாவது குழந்தையும் ஆவார்.

## மேற்கோள்கள்

பகுப்பு:1887 இறப்புகள்
பகுப்பு:1885 பிறப்புகள்
தினசெய்தி

**தினசெய்தி ** ( *Dinaseithi*) இந்தியாவின் தமிழகத்திலிருந்து வெளிவரும் தமிழ் நாளிதழ்களில் ஒன்றாகும்.  இந்த செய்தித்தாள், 1959 இல் சுதந்திர போராட்ட வீரரும், முன்னாள் நாடாளுமன்ற உறுப்பினருமான  கே. டி. கோசல்ராமால் புரசைவாக்கம், சென்னையில் தொடங்கப்பட்டது. சென்னை,  கோவை, மதுரை, திருச்சி, நெல்லை,தர்மபுரி, நாகப்பட்டினம் ஆகிய ஏழு இடங்களில் இருந்து  பதிப்புகள் வெளிவருகின்றன

இச்செய்தித் தாளின் இணைய தளத்தில் செய்திகள் மட்டும் அல்லாமல் திரைப்படத்துறைக்காக தனியாக ஒரு பகுதி அமைக்கப்பட்டுள்ளது. அதில் திரைப்படம் தொடர்பான செய்திகள், விமர்சனங்கள் மற்றும் வீடியோ பதிவுகளும் பதிவேற்றம் செய்யப்படுகின்றன.

## வெளி இணைப்புகள்

*தின செய்தி தளம்  

## மேற்கோள்கள்

பகுப்பு:இந்திய நாளிதழ்கள்
பகுப்பு:தமிழ் நாளிதழ்கள்
லட்சுமி காந்தம்மா

**லட்சுமி காந்தம்மா** (, பிறப்பு:  01 அகத்து  1924 - இறப்பு :13 டிசம்பர் 2007 ) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 1962 ஆம் ஆண்டு முதல் 1977 ஆம் ஆண்டு வரை  கம்மம் மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார்.முன்னாள் பிரதமர் நரசிம்ம ராவ்வின் நெருக்கிய நண்பராக இருந்தவர்  
## மேற்கோள்கள்

பகுப்பு:இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தெலங்காணா பெண் எழுத்தாளர்கள்
1921 (2018 திரைப்படம்)

**1921** இது 2018 ஆம் ஆண்டு வெளியான ஓர் இந்தி திரைப்படம் ஆகும். இந்தத் திரைப்படத்தை விக்ரம் பட் தயாரித்து இயக்கினார். இந்த திரைப்படத்தில் சாரீன் கான் மற்றும் கரண் குந்த்ரா ஆகியோர் முக்கியக் கதாபாத்திரத்தில் நடித்தனர். இந்தத் திரைப்படம் 12 ஜனவரி 2018 அன்று வெளியிடப்பட்டது.இந்தத் திரைப்படம் சராசரி வசூல் செய்ததாக அறிவிக்கப்பட்டது.

## நடிகர்கள்

* சாரீன் கான் ரோஜாவாக
* கரண் குந்த்ரா ஆயுஸ்யாக
* நிதி சித்ராகர்
* சோனியா ஆம்ஸ்ட்ராங்
* மைக்கேல் எட்வர்ட்ஸ் ரிச்சர்டாக
* விக்ரம் பட்

## தயாரிப்பு

படத்தின் அதிகாரப்பூர்வ அறிவிப்பு சூன் 2016இல் அறிவிக்கப்பட்டது.இதில் படத்தின் தலைப்பு 1921 என்று அறிவிக்கப்பட்டது.

### நடிப்பு

இந்த திரைப்படத்தில் சாரீன் கான் நடிக்க வைக்க தயாரிப்பாளர்கள் முடிவு செய்தனர்.

## மேற்கோள்

பகுப்பு:2018 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
அலி மெக்

**அலி மெக் (Ali Mech)** ஓர் 12ஆம் நூற்றாண்டில் வாழ்ந்த (தற்போதை அசாம் மாநிலம்) பழங்குடி மக்களின் தலைவர் ஆவார். இவர் அசாமின் கசாரி பகுதியின் மெக் பழங்குடி மக்களை சேர்ந்தவர். இவர் கில்ஜி திபெத்தின் மீது படையெடுத்த போது உதவியாக இருந்தார். ஆனால் அந்த படையெடுப்பு தோல்வியடைந்தது. 

இவர் 1205 ஆம் ஆண்டு இஸ்லாம் மதத்தை ஏற்றார். இவர் தான் அசாமில் இஸ்லாம் மதத்தை ஏற்ற முதல் நபர் என்று சொல்லப்படுகிறது. இவர் தேஷி என்ற முஸ்லிம் மக்கள் இனத்தின் நிறுவனராக கருதப்படுகிறார்.

## சான்றுகள்

பகுப்பு:பன்னிரண்டாம் நூற்றாண்டு பிறப்புகள்
பகுப்பு:பதின்மூன்றாம் நூற்றாண்டு இறப்புகள்
மேற்கு ஆப்பிரிக்கக் கடற்குதிரை

**மேற்கு ஆபிரிக்கக் கடற் குதிரை** (*ஹிப்போகாம்பஸ் அல்கிரிகஸ்*=*Hippocampus algiricus* ) என்பது சைனாத்திடே (கடற்குதிரை  மற்றும் கடல் கொவிஞ்சி) குடும்பத்தில் உள்ள மீன்  வகைகளுள் ஒன்று. இது கிழக்கு மத்திய அட்லாண்டிக் பெருங்கடலில் அங்கோலா, பெனின், ஐவரி கோஸ்ட், காம்பியா, கானா, கினியா, லைபீரியா, நைஜீரியா, சாவோ டோமே மற்றும் பிரின்சிப், செனகல் மற்றும் சியரா லியோன் மற்றும் கேனரி தீவுகளில் காணப்படுகிறது. அல்ஜீரியாவிலிருந்து எந்தக் கடல் குதிரை குறித்து எந்த பதிவும் இல்லை என்றாலும் கைசினாட், இது 1850ல் பீஜாயாவிலிருந்து சேகரிக்கப்பட்டிருக்கலாம் என்றும், ஆனால் தவறான இடம் கொடுக்கப்பட்டதாகக் கூறுகிறார்.

பாதுகாப்பிற்காகப் பல முயற்சிகள் மேற்கொள்ளப்பட்ட போதிலும் கடற்குதிரைகள் குறித்த குறைவான தகவல்களே உள்ளன. வடகிழக்கு அட்லாண்டிக் பெருங்கடலில் அமைந்துள்ள கிரான் கனேரியா தீவிலிருந்து மேற்கு ஆப்பிரிக்கக் கடற்குதிரை குறித்த முதல் பதிவு வெளியிடப்பட்டன. மேற்கு ஆப்பிரிக்கக் கடற்குதிரை என்பது கேனரி தீவுகளில் பதிவு செய்யப்பட்ட ஒரே ஒரு கடற்குதிரை இனமாகும்.

இந்த கடற்குதிரையானது முதன்முதலில் 2010ல் காணொளிப் பதிவு செய்யப்பட்டது. இது மேற்கு ஆப்பிரிக்காவின் வளர்ந்து வரும் கடற்குதிரை வர்த்தகம் குறித்த இலண்டன் இம்பீரியல் கல்லூரி மற்றும் லண்டன் விலங்கியல் சங்கம் (இசட்எஸ்எல்) இடையிலான கூட்டுத் திட்டத்தின் கீழ் செயல்படுத்தப்பட்டது. சீனாவின் பாரம்பரிய மருத்துவ பயன்பாட்டிற்காக ஏற்றுமதி செய்யப்படும் கடல் குதிரைகளின் எண்ணிக்கை கடந்த சில ஆண்டுகளில் அதிகரித்து இது ஆண்டு ஒன்றிற்கு 600,000 கடற்குதிரைகளாக அதிகரித்துள்ளது. இதனுடைய எண்ணிக்கை, வாழ்விடம் அல்லது வாழ்க்கைச் சுழற்சி குறித்து எந்த தகவலும் இல்லை என்பது குறித்து அறிவியலாளர்கள் வருத்தம் தெரிவிக்கின்றனர்.

டாக்டர் அமண்டா வின்சென்ட் இயக்குநராகச் செயல்பட்ட கடற்குதிரை திட்டத்தின் காரணமாக, 2002ஆம் ஆண்டில் கடற் வணிகத்திற்கான சர்வதேச வர்த்தக கட்டுப்பாடுகளை ஏற்றுக்கொண்ட ஆபத்தான உயிரினங்களின் வர்த்தகத்திற்கான மாநாடு (CITES) கடற்குதிரை வணிகத்திற்குக் கட்டுப்பாடுகளை விதித்தது.

## மேற்கோள்கள்

பகுப்பு:மரபுவழி சீன மருத்துவம்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:ஆப்பிரிக்க உயிரினங்கள்
பகுப்பு:கடற்குதிரை
பெங்களூரு இராணுவப் பள்ளி

**இராஷ்டிரிய இராணுவப் பள்ளி** (**Rashtriya Military School Bangalore**) இந்தியாவின் கர்நாடகா மாநிலத் தலைநகரம் பெங்களூருவில் அமைந்த உண்டு, உறைவிடப் பள்ளி ஆகும்.   இது 1 ஆகஸ்டு 1946-இல் நிறுவப்பட்டது.  இது போன்ற இராணுவப் பள்ளிகள் இந்தியாவில் ஐந்து உள்ளது.

  

கர்நாடகா, கேரளா மற்றும் கோவா பகுதிகளுக்கான இராணுவக் கட்டளை அதிகாரியே இப்பள்ளியின் தலைமை நிர்வாகி ஆவார். மாணவர்களை பயிற்றுவித்தப்பதற்கு இப்பள்ளிக்கு ஆசிரியர்களும், முதல்வரும்  உள்ளனர்.
## மாணவர் சேர்க்கை
10 முதல் 11 வயதிற்குட்பட்ட ஆண் குழந்தைகள் பொது நுழைவுத் தேர்வு, உடல் தகுதி, மருத்துவப் பரிசோதனை மற்றும் நேர்காணல் மூலம் 6-ஆம் வகுப்பில் மாணவர்கள் சேர்க்கப்படுகின்றனர்.  +2 வகுப்பில் சேர்வதற்கு 10-ஆம் வகுப்புத் தேர்வில் எடுத்த மதிப்பெண்கள் கணக்கில் எடுத்துக் கொள்ளப்படுகிறது.

### இட ஒதுக்கீடு
* இப்பள்ளியில் 200 இடங்களில் 70% இடங்கள் இராணுவத்தினர் மற்றும் முன்னாள் இராணுவத்தினர் குழந்தைகளுக்கு ஒதுக்கப்படுகிறது. பத்து இடங்கள் போரில் உயிர் இழந்த இராணுவத்தினர் குழந்தைகளுக்கு ஒதுக்கப்படுகிறது. மீதியுள்ள இடங்கள் பொதுமக்கள் குழந்தைகளுக்கு வழங்கப்படுகிறது.
## கல்வி முறை
 
இப்பள்ளியானது நடுவண் இடைநிலைக் கல்வி வாரியத்தின் பாடமுறைகள் கொண்டது.  மாணவர் ஆசிரியர் விகிதம் 10:1 என்ற அளவில் உள்ளது. ஒரு பாட நேரம் 40 நிமிடங்கள் கொண்டது.

இப்பள்ளியில் கல்வி, விளையாட்டுகளுடன், தேசிய மாணவர் படையிலும் மாணவர்கள் பயிற்சி பெறுகின்றனர்.

## இதனையும் காண்க
* அஜ்மீர் இராணுவப் பள்ளி
* பெல்காம் இராணுவப் பள்ளி
* தோல்பூர் இராணுவப் பள்ளி
* சைல் இராணுவப் பள்ளி
* சைனிக் பள்ளிகள்

## மேற்கோள்கள்

இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
பகுப்பு:இந்தியத் தரைப்படை
பகுப்பு:பெங்களூர்
பகுப்பு:இந்திய இராணுவப் பள்ளிகள்
பகுப்பு:உண்டு உறைவிடப் பள்ளிகள்
பெல்காம் இராணுவப் பள்ளி

**பெல்காம் இராஷ்டிரிய இராணுவப் பள்ளி** (**Rashtriya Military School, Belgaum**) இந்தியாவின் கர்நாடகா மாநிலத்தின் பெல்காம் நகரத்தில் அமைந்துள்ளது. இது இந்தியாவின் ஐந்து இராணுவப் பள்ளிகளில் ஒன்றாகும்.சிபிஎஸ்சி பாடத்திட்ட முறை கொண்ட உண்டு உறைவிடப் பள்ளியில் 10 முதல் 11 வயதிற்குட்பட்ட 300 ஆண் மாணவர்களை 6-ஆம் வகுப்பில் சேர்வதற்கு ஆண்டுதோறும் டிசமப்ர் மாதம் நடைபெறும் நுழைத்தேர்வு நடைபெறுகிறது. நுழைவுத் தேர்வில் தேர்ச்சி பெற்றவர்களை உடல் தகுதி மற்றும் நேர்காணல் மூலம் பள்ளிக்கு தேர்வு செய்யப்படுகின்றனர்.   
+ 2 வகுப்பில் சேர்வதற்கு 10-ஆம் வகுப்புத் தேர்வில் எடுத்த மதிப்பெண்கள் கணக்கில் எடுத்துக் கொள்ளப்படுகிறது.இப்பள்ளியின் மாணவர் சேர்க்கையில் இந்திய இராணுவத்தினர் மற்றும் முன்னாள் இராணுவத்தினரின் குழந்தைகளுக்கு முன்னுரிமை வழங்கப்படுகிறது. இப்பள்ளியானது நடுவண் இடைநிலைக் கல்வி வாரியத்தின் பாடமுறைகள் கொண்டது.   இப்பள்ளியில் கல்வி, விளையாட்டுகளுடன், தேசிய மாணவர் படையிலும் மாணவர்கள் பயிற்சி பெறுகின்றனர்.

## இதனையும் காண்க
* அஜ்மீர் இராணுவப் பள்ளி
* பெங்களூரு இராணுவப் பள்ளி
* தோல்பூர் இராணுவப் பள்ளி
* சைல் இராணுவப் பள்ளி
* சைனிக் பள்ளிகள்

## மேற்கோள்கள்

## வெளி இணைப்புகள்
* பெல்காம் இராணுவப் பள்ளி
* https://web.archive.org/web/20091201051511/http://www.militaryschoolbelgaum.edu.in/

இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
பகுப்பு:இந்தியத் தரைப்படை
பகுப்பு:இந்திய இராணுவப் பள்ளிகள்
பகுப்பு:உண்டு உறைவிடப் பள்ளிகள்
அஜ்மீர் இராணுவப் பள்ளி

**அஜ்மீர் இராஷ்டிரிய இராணுவப் பள்ளி** (**Rashtriya Military School**) **– Ajmer** (formerly **King George’s Royal Indian Military School**), இந்தியாவின் இராஜஸ்தான் மாநிலத்தின் அஜ்மீர் நகரத்தில் 1930-இல் நிறுவப்பட்டது. 

இந்திய அரசின் பாதுகாப்புத் துறையின் கீழ் செயல்படும் இப்பள்ளி இந்திய இராணுவ அதிகாரியால் நிர்வகிக்கப்படுகிறது. இப்பள்ளியின் மாணவர்கள் சேர்க்கையில்  இராணுவத்தினர், முன்னாள் இராணுவத்தினர் மற்றும் போரில்/எல்லை மோதல்களில் இறந்த இராணுவத்தினரின் குழந்தைகளுக்கு முன்னுரிமை வழங்கப்படுகிறது.இப்பள்ளியில் சேர்வதற்கு உடற்தகுதியுடன், பொது நுழைத்தேர்வும் நடத்தப்படுகிறது.

இது உண்டு உறைவிடக் கல்வி நிலையம் ஆகும். இந்திய அரசின் பாதுகாப்புத் துறையின் கீழ் இயங்கும் இப்பள்ளியில் ஆண் மாணவர்களுக்கு மட்டும்  6-ஆம் வகுப்பு முதல் +2 வரை நடுவண் இடைநிலைக் கல்வியுடன், இராணுவக் கல்வியும், பயிற்சியும் வழங்கப்படுகிறது.

## இதனையும் காண்க
* பெங்களூரு இராணுவப் பள்ளி
* பெல்காம் இராணுவப் பள்ளி
* தோல்பூர் இராணுவப் பள்ளி
* சைல் இராணுவப் பள்ளி
* சைனிக் பள்ளிகள்

## மேற்கோள்கள்

* 

* 

## மேலும் படிக்க
*Militatary Schools in India

*

இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
பகுப்பு:இந்தியத் தரைப்படை
பகுப்பு:இந்திய இராணுவப் பள்ளிகள்
பகுப்பு:உண்டு உறைவிடப் பள்ளிகள்
மேற்கு வங்காளத்தில் இஸ்லாம்

வலது|thumb|கொல்கத்தாவில் உள்ள ஜோஹோரா பேகம் பள்ளிவாசல்
2011 ஆம் ஆண்டு இந்திய மக்கள் தொகை கணக்கெடுப்பின்படி, மேற்கு வங்காள மாநிலத்தில் 24.6 மில்லியனுக்கும் அதிகமாக வங்காள முஸ்லிம்கள் உள்ளனர். இவர்கள் மாநில மக்கள் தொகையில் 27.01% உள்ளனர்.  முர்சிதாபாத், மால்டா மற்றும் உத்தர தினஜ்பூர் ஆகிய மூன்று மாவட்டங்களில் வங்காள முஸ்லிம்கள் பெரும்பான்மையாக உள்ளனர். 

## மக்கள் தொகை
1947க்கு முன்னர் மேற்கு வங்கத்தில் வங்காள முஸ்லிம் மக்கள் தொகை சுமார் 30% ஆக இருந்தது. சுதந்திர காலத்தில் 1947 பிரிவினைக்குப் பின்னர் மேற்கு வங்கத்தில் இது வெறும் 18% ஆகக் குறைந்தது.  1947 இல் வங்காளத்தைப் பிரித்த பின்னர் மேற்கு வங்கத்திலிருந்து பெரும்பான்மையான வங்காள முஸ்லிம்கள் கிழக்கு பாகிஸ்தானுக்கு குடிபெயர்ந்தனர் (தற்போதைய வங்களாதேசம்). 1947-1951 காலப்பகுதியில் கிட்டத்தட்ட 1,534,718 வங்காள முஸ்லிம்கள் மேற்கு வங்காளத்திலிருந்து கிழக்கு பாகிஸ்தானுக்கு நிரந்தரமாக வெளியேறினர் என்று மதிப்பீடுகள் காட்டுகின்றன.  . தற்போதைய மக்கள் தொகை 24,654,825 ஆகும். இது மாநில மக்கள் தொகையில் 27.01% ஆகும். கொல்கத்தாவின் தற்போதைய மேயர் ஓர் முஸ்லிம்.

### மாவட்ட வாரியாக மக்கள் தொகை

### வளர்ச்சி விகிதம்
நாட்டின் பிற பகுதிகளுடன் ஒப்பிடும்போது மேற்கு வங்காளத்தில் முஸ்லிம் மக்கள் தொகை 1.94 ஆக உயர்ந்தது. 

### போக்குகள்

## குறிப்பிடத்தக்க வங்காள முஸ்லிம்கள்

### கொல்கத்தா

* காமன்வெல்த் போட்டிகளில் பதக்கம் வென்ற குத்துச்சண்டை வீரர் முகமது அலி கமர்
* நுஸ்ரத் ஜஹான், நடிகை, அரசியல்வாதி.
* ரூபம் இஸ்லாம், இசைக்கலைஞர்
* மசுதூர் ரஹ்மான் பைத்யா, நீச்சல்
* முகமது ஹமீத் அன்சாரி, இந்தியாவின் முன்னாள் துணைத் தலைவர்
* முகமது சலீம் (கால்பந்து வீரர்)
* முகமது சலீம் (அரசியல்வாதி)
* அல்தாமாஸ் கபீர், இந்தியாவின் முன்னாள் தலைமை நீதிபதி
* கொல்கத்தா மேயர் ஃபிர்ஹாத் ஹக்கீம், எம்ஐசி நகர அபிவிருத்தி மற்றும் நகராட்சி விவகாரங்கள்.
* நஃபீசா அலி, நடிகை, அரசியல்வாதி மற்றும் சமூக ஆர்வலர்
* அமீர் கனி, வங்காள கிரிக்கெட் வீரர்
* ஷாபாஸ் அகமது (கிரிக்கெட் வீரர்), வங்காள கிரிக்கெட் வீரர்
* சாஹில் கான், பிரபல ஜிம்னாஸ்ட் மற்றும் இந்தியாவின் மாடல்

### மால்டா

* ஏபிஏ கானி கான் சவுத்ரி, முன்னாள் ரயில்வே அமைச்சர் (இந்தியா)
* மவுசம் நூர் முன்னாள் இந்திய நாடாளுமன்ற உறுப்பினர்
* அபு ஹசீம் கான் சவுத்ரி மால்தா தக்ஷின் இந்திய நாடாளுமன்றம் உறுப்பினர் மற்றும் முன்னாள் மாநில சுகாதார அமைச்சர்
* இஷா கான் சவுத்ரி தற்போதைய சுஜாப்பூர் சட்டமன்றம் உறுப்பினர் 
* அபு நாசர் கான் சவுத்திரி முன்னாள் சுஜாப்பூர் சட்டமன்றம் உறுப்பினர் 
* சபினா யாஸ்மின் மோத்தாபரியின் தற்போதைய சுஜாப்பூர் சட்டமன்றம் உறுப்பினர்  தொழிலாளர் துறை முன்னாள் அமைச்சர்.
* ரூபி நூர் சுஜாப்பூரின் மூன்று முறை சட்டமன்றம் உறுப்பினராக இருந்தார்.

### முர்சிதாபாத்

* மிர் அப்சர் அலி, வானொலி தொகுப்பாளர், நடிகர்
* சையத் முஸ்தபா சிராஜ், வங்காள எழுத்தாளர்
* அபுல் பஷர், வங்காள எழுத்தாளர்
* நியாமோத் ஷேக், ஹரிஹார்பாராவின் தற்போதைய சட்டமன்ற உறுப்பினர்.

### ஹூக்லி

* அப்துல் மன்னன் (மேற்கு வங்க அரசியல்வாதி)

### பர்த்வான்

* சித்திகுல்லா சவுத்ரி, அரசியல்வாதி மற்றும் ஜாமியத் உலமா-இ-ஹிந்தின் தலைவர்

### தெற்கு 24 பர்கானாக்கள்

* அப்துர் ரசாக் மொல்லா, அரசியல்வாதி மற்றும் முன்னாள் நில சீர்திருத்த அமைச்சர்

## மேலும் காண்க

* கிழக்கு வங்கத்தில் இந்து மதம்
* அசாமில் இஸ்லாம்

## குறிப்புகள்

பகுப்பு:இந்தியாவில் இசுலாம்
மனக்கோடம் கலங்கரை விளக்கம்

**மனக்கோடம் கலங்கரை விளக்கம்** (*Manakkodam Lighthouse*) என்பது தென்னிந்திய மாநிலமான  கேரளத்தின், ஆலப்புழை மாவட்டத்தின்  சேர்த்தலைக்கு  அருகில் உள்ள கங்கரை விளக்கமாகும். இந்த கல்ங்கரை விளக்க கோபுரமானது  உயரம் கொண்டதாகவும் , சதுர வடிவிலான  கற்காரை அமைப்பாகும். இது  1979 ஆகத்து முதல் நாள்  திறக்கப்பட்டது. 1979 க்கு முன்பு இந்த பகுதியில் கலங்கரை விளக்கம் இல்லை. ஒளியூற்றானது செப்டம்பர் 21, 1998 அன்று ஒளிரும் விளக்கில் இருந்து உலோக உப்பீனிய விளக்காக மாற்றப்பட்டது.

ஒளியூற்றானது பத்து வினாடிகளில் இரண்டு முறை ஒளிரும்.

## குறிப்புகள்

## வெளி இணைப்புகள்

* Manakkodam Lighthouse   
* கலங்கரை விளக்கங்கள் மற்றும் விளக்குகள் இயக்குநரகம்

பகுப்பு:கேரளத்திலுள்ள கலங்கரை விளக்கங்கள்
பகுப்பு:Webarchive template wayback links
பகுப்பு:Coordinates on Wikidata
பகுப்பு:ஆலப்புழை மாவட்டத்திலுள்ள சுற்றுலாத் தலங்கள்
அலுமினியம் ஓரசிட்டேட்டு

**அலுமினியம் ஓரசிட்டேட்டு** *(Aluminium monoacetate)* என்பது Al(OH)2(CH3COO) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியமும் அசிட்டிக் அமிலமும் சேர்ந்து உருவாகும் இவ்வுப்பில் அலுமினியம் +3 என்ற ஆக்சிசனேற்ற நிலையில் காணப்படுகிறது. செந்தர வெப்ப அழுத்த நிபந்தனைகளில்  அலுமினியம் ஓரசிட்டேட்டு திண்ம நிலையில் வெண் தூளாக காணப்படுகிறது. அலுமினியம் மோனோவசிட்டேட்டு, இருகார அலுமினியம் அசிட்டேட்டு, ஈரைதராக்சி அலுமினியம் அசிட்டேட்டு என்ற பல பெயர்களாலும் இவ்வுப்பு அறியப்படுகிறது.  
## தயாரிப்பு
அலுமினியம் ஐதராக்சைடுடன் ( Al(OH)3)  நீர்த்த அசிட்டிக் அமிலத்தைச் சேர்த்து வினைபுரியச் செய்வதால் அலுமினியம் ஓரசிட்டேட்டு உருவாகிறது. அலுமினியம் மூவசிட்டேட்டை அடுத்தடுத்து நீராற்பகுப்பு வினைக்கு உட்படுத்துவதாலும் இதை தயாரிக்கமுடியும்.
   
:Al(CH3COO)3 + H2O → Al(OH)(CH3COO)2 + CH3COOH
:Al(OH)(CH3COO)2 + H2O → Al(OH)2(CH3COO) + CH3COOH

## பயன்கள்
நச்சுக்கொல்லியாகவும்   மலச்சிக்கல் காரணியாகவும் அலுமினியம் ஓரசிட்டேட்டு பயன்படுத்தப்படுகிறது.  சிறிய காயங்கள், வெட்டுக்கள் மற்றும் தீக்காயங்களில் தொற்று ஏற்படுவதற்கான வாய்ப்பைக் குறைக்க இது ஒரு கிருமி நாசினியாகப் இது பயன்படுத்தப்படுகிறது. குறிப்பாகத் தோல் அரிப்பு, பாதிக்கப்பட்ட தோல் சிதைவு, தோல் வீக்கம் போன்றவற்றுக்கு சிகிச்சையளிக்க பயன்படுகிறது, எரிச்சலூட்டும் மற்றும் வீக்கமடைந்த தோல் மீது பூசுவதால் அலுமினியம் ஓரசிட்டேட்டு ஒரு பாதுகாப்பு அடுக்காக உருவாகி உடல் திசுக்களுக்களை காக்கிறது.
## மேற்கோள்கள்

பகுப்பு:அலுமினியம் சேர்மங்கள்
பகுப்பு:அசிட்டேட்டுகள்
குடும்பர்

**குடும்பர்** (*Kudumbar*) எனப்படுவோர்  தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் தேவேந்திரகுல வேளாளர் இனத்தின் ஒரு பிரிவினராக கருதப்படுகின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் (எண் 35) உள்ளனர். இவர்கள்  தேவேந்திர குல வேளாளர் எனும் பெயரால் அழைக்கப்படுகின்றார்கள். குன்றிலிருந்து இறங்கி இடையனாகி, இடையிலிருந்து பள்ளத்துக்கு வந்து அமர்ந்ததால் பள்ளர் ஆனான். நிலம் திருத்தி நீர் பாய்ச்சி முதல் வேளாண் குடி ஆனான். ஆணும் பெண்ணும் இணைந்து முதல் குடும்பத்தை உருவாக்கி குடும்பனானான்.

## சொற்பிறப்பு
குடும்பன் என்பதற்கு பள்ளர் தலைவர் என்று பொருள் மற்றும் *குடும்ப தலைவன்* என்றும் பொருள் கொள்ளலாம்.

## தொழில்
இச்சமூகத்தினர் பொதுவாக விவசாயத்தில் ஈடுபட்டு வருகின்றனர்.

## மக்கள் தொகை
1991 ஆம் ஆண்டு இந்திய மக்கள் தொகை கணக்கீட்டின்படி 45,233 பேர் உள்ளனர். அதில் ஆண்கள் 22,638 பேரும், பெண்கள் 22595 பேரும் உள்ளனர்.

## மேற்கோள்கள்

பகுப்பு:தமிழரில் சாதிகள்
சாம்னா

**சாம்னா** (*Saamana*) என்பது மராத்திய மொழியில் செய்திகளை வெளியிடும் ஒரு நாளேடு ஆகும் . இது  மகாராஷ்ட்ரா மாநிலங்களைப் பற்றிய செய்திகளைப் பதிப்பிக்கிறது. இந்த செய்தித்தாள், 1988 ஆம் ஆண்டு ஜனவரி  23 அன்று  சிவ சேனா  கட்சியின் தலைவரான   பால் தாக்கரேவால் மும்பையில் தொடங்கப்பட்டது. சாம்னா நாளிதழின் இந்தி பதிப்பு 23 பிப்ரவரி 1993  ஆம் ஆண்டிலிருந்து இந்தியில் வெளியாகிறது. சிவ சேனா கட்சியின் அதிகாரப்பூர்வ பத்திரிகையாக, 1988 முதல், வெளியாகி வருகிறது.

சாம்னா' நாளிதழ் நிர்வாக  ஆசிரியராக, மஹாராஷ்டிரா முதல்வர் உத்தவ் தாக்கரேயின் மனைவி ராஷ்மி தாக்கரே உள்ளார்

## மேற்கோள்கள்

## புற இணைப்புகள்
*''Saamana'' e-Paper
*At the launch of ''Saamana''

பகுப்பு:மகாராட்டிரத்தில் ஊடகம்
ஆலப்புழா கலங்கரை விளக்கம்

**ஆலப்புழா கலங்கரை விளக்கம்** (*Alappuzha Lighthouse*) என்பது கேரளத்தின், ஆலப்புழா  நகரத்தில் அமைந்துள்ள ஒரு கலங்கரை விளக்கமாகும். இது 1862 ஆம் ஆண்டில் கட்டப்பட்டது. மேலும் இது ஒரு முக்கிய சுற்றுலா பகுதியாகும்.  கலங்கரை விளக்கத்தைப் பார்வையிட இந்திய குடிமக்களிடம் 20 ரூபாயும், வெளிநாட்டவர்களிடம் 50 ரூபாயும்  கட்டணம் வசூலிக்கபடுகிறது. ஒவ்வொரு வாரமும் 1500 மணி முதல் 1630 மணி வரை பார்வையாளர்கள் அனுமதிக்கப்படுவார்கள்.

## வரலாறு
இந்தியாவின் ஆலப்பழா கலங்கரை விளக்கம் உள்ள இடமான ஆலப்புழா, கேரளத்தின் பரபரப்பான துறைமுகங்கள் மற்றும் வர்த்தக மையங்களில் ஒன்றாகும். திருவிதாங்கூரின் ஒரு பகுதியான ஆலப்புழா, இந்திய விடுதலைக்கு முன்னர் திருவிதாங்கூரைச் சேர்ந்த மன்னரால் ஆளப்பட்டது. போர்த்துகீசியம், டச்சுக்காரர்கள், ஆங்கிலேய வர்த்தகர்களின் வருகைக்குப் பிறகு, விழிஞ்ஞம், கொல்லம், திருவிதாங்கூர் மற்றும் புரைக்காடு ஆகியவை முந்தைய திருவிதாங்கூரின் முக்கிய துறைமுகங்களாக இருந்தன, இதன் மூலம் வெளிநாட்டு வர்த்தகம் செழித்தது.

புரைக்காடு துறைமுகத்தின் வீழ்ச்சியால், வர்த்தகர்களுக்கு மறுவாழ்வு அளிக்க வேண்டியது அவசியமாயிற்று. அதற்காக ஆலப்புழாவை  துறைமுகமாக உள்கட்டமைப்பு வசதிகள்  செய்யப்பட்டன. இந்த துறைமுகம் 1792 இல் வெளிநாட்டு வர்த்தகர்களுக்கு திறக்கப்பட்டது. 18 ஆம் நூற்றாண்டில் வழக்கமான கலங்கரை விளக்கம் எதுவும் இருக்கவில்லை.

துறைமுகத்தின் பயன்பாடு அதிகரித்ததால்,  துறைமுகப் பொறுப்பாளர்கள்  கலங்கரை விளக்கம் ஒன்றை அமைக்கவேண்டி இருந்தது. தற்போதைய கலங்கரை விளக்கத்தின் கட்டுமானமானது அரசர் இரண்டாம் மார்தாண்டா வர்மரின் (திருவிதாங்கூரின் மன்னர்) ஆட்சியில் தொடங்கி,  இராம வர்மரின் ஆட்சிகாலத்தில் நிறைவடைந்தது. கலங்கரை விளக்கத்துக்கான அடிக்கல்லை 26 ஏப்ரல்  1860 அன்று திருமதி மௌக் கிராஃபோர்டு நாட்டினார்.

30 ' உயர கலங்கரை விளக்கத்தில்  தேக்கு மரத்தாலான சுழல் படிக்கட்டு அமைக்கபட்டது.   தேங்காய் எண்ணெய் கொண்டு எரியும் இரட்டை திரி விளக்கு ஒளியூற்றுடன் முதல்-வரிசை ஓளியியல் கருவிகளின் ஒரு பகுதி எம் /எஸ்  ஆல் வழங்கப்பட்டது. சான்ஸ் பிரதர்ஸ், பர்மிங்காமால், 28 மார்ச், 1862 இல் நிறுவப்பட்டு பயன்பாட்டுக்கு வந்தது. இதே உபகரணங்கள் 1952 ஆம் ஆண்டு வரை தொடர்ந்தன. பின்னர் 500 மிமீ டிரம் ஆப்டிக் மற்றும் ஏஜிஏ தயாரிப்பின் டிஏ கேஸ் ஃப்ளாஷர் கொண்டு மாற்றப்பட்டது.

1000 வாட் மின்சார விளக்குடன் தற்போதைய 4 வது வரிசை ஓளியியல் கருவி 1960 இல் நிறுவப்பட்டது.

நேரடி இயக்கி அமைப்பு 8 ஏப்ரல் 1998 இல் ஒருங்கிணைக்கப்பட்டது, மேலும் 30, திசம்பர்  1998 அன்று 300 மிமீ விளக்குகளில் ஒரு தனி அவசர விளக்கு அமைக்கபட்டது. வெள்ளொளிர்வு விளக்கு 28 பிப்ரவரி 1999 இல் மாற்றபட்டு 230 V 150 W உலோக ஹேலைட்டு விளக்கு அமைக்கபட்டது.

கலங்கரை விளக்கம் தானியக்கமாக ஆக்கப்படாமல்  ஆளுள்ள நிலையம்.   

வெற்று வெள்ளை வண்ணம் பூசப்பட்ட கலங்கரை விளக்கமானது 2000 ஆம் ஆண்டில் சிவப்பு மற்றும் வெள்ளை பட்டைகள்  பூசப்பட்டன.

## பாரவையிடல்
இந்த கட்டிடம் 2007 முதல் பொது மக்கள் பார்வைக்கு திறக்கப்பட்டது. 

## படக்காட்சியகம்

Alappuzha Light House.JPG|ஆலப்புழா கலங்கரை விளக்கம்
Alappuzha light house.JPG|கலங்கரை விளக்கம் நெருக்கமான தோற்றத்தில்
Petroleum vepour Burner.JPG|அலப்புழா கலங்கரை விளக்கத்தில் பயன்படுத்தப்பட்ட பெட்ரோலிய ஆவி விளக்கு


## குறிப்புகள்

## வெளி இணைப்புகள்

* Alappuzha Lighthouse   
* ஆலப்புழா கலங்கரை விளக்கம் 2009

பகுப்பு:கேரளத்திலுள்ள கலங்கரை விளக்கங்கள்
பகுப்பு:Coordinates on Wikidata
பகுப்பு:ஆலப்புழை மாவட்டத்திலுள்ள சுற்றுலாத் தலங்கள்
மல்லாடி கிருஷ்ணாராவ்

**மல்லாடி கிருஷ்ணாராவ்** ஒரு இந்திய அரசியல்வாதி ஆவார். இவர் புதுச்சேரி மாநிலத்தின்  அமைச்சர் ஆவார். இவர் இந்திய தேசிய காங்கிரசு கட்சியை சேர்த்தவர். 2016 ஆம் ஆண்டு புதுச்சேரி சட்டமன்றத் தேர்தலில் யானம் சட்டமன்றத் தொகுதியில், இந்திய தேசிய காங்கிரசு உறுப்பினராக போட்டியிட்டுத் தேர்ந்தெடுக்கப்பட்டார்.  புதுச்சேரி மாநிலத்தின் 
சுகாதாரம், சுற்றுலா, நீர்ப்பாசனம், சிவில் விமான போக்குவரத்து, விளையாட்டு மற்றும் மீன்வளம், கலை மற்றும் கலாச்சார  துறையின் அமைச்சராக உள்ளார்

## மேற்கோள்கள்

பகுப்பு:வாழும் மக்கள்
பகுப்பு:1964 பிறப்புகள்
பகுப்பு:புதுச்சேரி மாவட்ட நபர்கள்
பகுப்பு:புதுச்சேரி அமைச்சர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தெலுங்கு மக்கள்
பகுப்பு:புதுச்சேரி சட்டமன்ற உறுப்பினர்கள் 2011-2016
பூபூ (நாய்)

விமானப் படைத் தளபதி  **பூபூ** (Fufu) (அல்லது **ஃபோ ஃபோ** அல்லது ஃபுஃபு ; 1997–2015) தாய்லாந்தின் பட்டத்து இளவரசராக இருந்த மகா வச்சிரலோங்கோனின் செல்லப்பிராணியாகும். இது இளவரசனுக்கு மிகவும் பிடித்தமான நாயாகும். மேலும் அவருடன் அரச ஈடுபாடுகளில் அடிக்கடி உடன் சென்றது. இளவரசரின் கூற்றுப்படி, அவரது இரண்டாவது மகள் சிறிவண்ணாவரி நரிரதானா பாங்காக்கின் சதுச்சக் சந்தையில் இருந்து சில முயல்கள், வெள்ளெலிகள் மேலும் பிற நாய்களுடன் சுமார் ஒரு மாத வயதில் இந்த நாயையும் வாங்கினார். நாய் "மிகவும் அழகாக இருந்தது, ஆனால் மிகவும் பலவீனமாகத் தோன்றியது" என்றார். மேலும், அவரது மகளின் இளம் வயது காரணமாக நாய் அரண்மனை ஊழியர்களால் செல்லப்பிராணி தங்குமிடம் ஒன்றில் வைக்கப்பட்டது.  திசம்பர் 2006 இல் நாகோன் பாத்தோமில் நடந்த தாய்லாந்து பெரிய நாய் கண்காட்சியின் போது தோன்றியதைத் தவிர, இந்த நாய் எப்போதாவதுதான் பொது இடத்திற்கு வெளிக்கொண்டு வரப்பட்டது. கண்காட்சியின்போது இந்த நாய் "கவர்ச்சியை வெளிப்படுத்தியது. மேலும், புத்திசாலித்தனமான சண்டையிட்டது" என்று கூறப்பட்டது. 

2009 ஆம் ஆண்டில், இளவரசரின் மூன்றாவது மனைவி இளவரசி சிறீராஸ்மியைப் பற்றிய ஒரு காணொளிக்காட்சி வெளிப்பட்டபோது அவர் *பிகினி* போன்ற ஒரு ஆடையை அணிந்து கொண்டு நாய்க்கு பிறந்தநாள் கேக்கை ஊட்டியபோது இந்த நாய் பரவலான மக்கள் கவனத்திற்கு வந்தது.  இளவரசனின் எதிரிகளால் கசிந்ததாக கருதப்பட்ட இந்த காணொளி, தாய்லாந்தில் ஒரு பரபரப்பை ஏற்படுத்தியது. மேலும், நோய்வாய்ப்பட்ட தாய் மன்னர் பூமிபால் அதுல்யாதெச்சின் வெற்றிக்கான உரிமைக்கான மறைக்கப்பட்ட போராட்டத்தை அம்பலப்படுத்தியது. 

சில மாதங்களுக்குப் பிறகு, அமெரிக்க தூதர் *ரால்ப் எல். பாய்ஸ்* இளவரசரருடன் ஒரு விருந்தில் கலந்து கொண்டார். அதில் நாய் "காலில் உறையணிந்து கொண்டு" தோன்றியது. தாய் பேரரசின் விமானப்படையில் இந்த நாய் விமானத் தலைமை தளபதி பதவிக்கு "பதவி உயர்வு" பெற்றதாக *பாய்ஸ்* மேலும் தெரிவித்தார்.  வாசிங்டனுக்கான தூதரின் கூற்றைக் காடடி, பின்னர் விக்கிலீக்ஸ் இவ்வாறு செய்தி ஒன்றை வெளியிட்டது. "ஒரு கட்டத்தில் இசைக்குழுவின் வாசிப்பின்போது இந்த நாய் மேசையில் குதித்து, விருந்தினர்களின் தண்ணீரைத் தட்டிவிடத் தொடங்கியது. விமான தலைமைஏர் சீஃப் மார்ஷலின் வினோதங்கள் 600-க்கும் மேற்பட்ட பார்வையாளர்களின் முழு கவனத்தையும் ஈர்த்தது. நகரத்தின் இந்த பேச்சாகவே இருந்தது." 

2015 ஆம் ஆண்டின் முற்பகுதியில் ஃபுஃபு மரணடைடைந்தத் தொடர்ந்து நான்கு நாட்கள் புத்தசமயத்தின்படி இறுதி சடங்குகளும், நாயின் தகனமும் நடைபெற்றது. இதைப்பற்றியப் படங்கள் தாய்லாந்தில் சமூக ஊடகங்களில் பரவலாக பகிரப்பட்டன.  

## மேற்கோள்கள்

பகுப்பு:விலங்கு வளர்ப்பு
சரஸ்வதி நதி (வங்காளம்)

வலது|thumb|250x250px|வான் டென் ப்ரூக்கின் வரைபடம் 1660
**சரஸ்வதி நதி**  (Saraswati River - Bengal) () வங்காளத்தில் 16 ஆம் நூற்றாண்டு வரை செயலில் இருந்த ஒரு கிளை ஆறு ஆகும். இது  பாகீரதி நதியின் கிளை ஆறாக இருந்தது. தற்போது இந்த நதி அங்கு இல்லை. வங்காளத்தில் நதியோர துறைமுக நகரங்களின் வளர்ச்சி மற்றும் வீழ்ச்சியில் சரஸ்வதியின் போக்கும் நிலையும் முக்கியப் பங்கு வகித்துள்ளன. ஆரம்பத்தில், முக்கியமான துறைமுக நகரம் தாம்ரலிப்தா ஆகும். அதன் சரிவுக்குப் பிறகு, சப்தாகிராம் வளர்ச்சி அடைந்து பின்னர் வீழ்ச்சி அடைந்தது.  இறுதியாக இப்படிப்பட்ட ஒரு நதியோர துறைமுக நகராக கொல்கத்தா வந்தது.

## முந்தைய போக்கு
இடது|thumb|300x300px|திரிவேணியில் ஹூக்லி நதியிலிருந்து சரஸ்வதி நதியின் தொடக்கப் புள்ளி
இந்திய மாநிலமான மேற்கு வங்காளத்தின் ஹூக்லி மாவட்டத்தில் பண்டேலுக்கு அருகிலுள்ள திரிவேணியில், பாகீரதி மூன்று நீரோடைகளாக கிளைத்தது. சரஸ்வதி சப்தகிராமிற்கு அப்பால் தென்மேற்கே பாய்ந்து, ஜமுனா (இது வட இந்தியாவில் இதே பெயரில் உள்ள நதியிலிருந்து வேறுபட்டது மற்றும் கிழக்கு வங்கத்தில் இதே பெயரில் பல நீரோடைகள் உள்ளன) என்ற பெயரில் தென்கிழக்கில் பாய்ந்தது, இன்றைய நகரத்தின் வடக்கு எல்லையைத் தாண்டி கல்யாணி மற்றும் பாகீரதி நதிகளின் முறையான போக்கில் தற்போதைய ஹூக்லி கால்வாய் வழியாக கொல்கத்தாவுக்கும் பின்னர் ஆதி கங்கை வழியாகவும், காளிகாட்டைக் கடந்தும் கடலுக்குச் செல்கிறது. சரஸ்வதி இன்றைய தம்லக் நகருக்கருகேயான முகத்துவாரத்தின் வழியாக ஓடியதாக நம்பப்படுகிறது. இந்த ஆறு ரூப்நாராயண் மற்றும் தாமோதர் ஆகியவற்றிலிருந்து மட்டும் நீரைப் பெற்றிருக்கவில்லை. அவை மட்டுமல்லாமல் பல சிறிய நீரோடைகளிலிருந்தும் நீர் வரத்தைப் பெற்றிருந்தது. கி.பி 8 ஆம் நூற்றாண்டிற்குப் பிறகு, சரஸ்வதியின் தோற்றுவாயில் தாம்ரலிப்தா அதிக வண்டலை உமிழ்ந்ததன் காரணமாகவும், அதன் போக்கை மாற்றிக்கொண்டதன் காரணமாகவும்  அதன் முக்கியத்துவத்தை இழந்தது.
வலது|thumb|200x200px|சரஸ்வதி நதி 2012 ல் அண்டுல் வழியாக செல்கிறது. ஆற்றின் இடது புறத்தில் பிரபு ஜெகத்பந்து கல்லூரி காணப்படுகிறது.
சரஸ்வதி நதி கடலுக்கு ஒரு தனித்தன்மை வாய்ந்த போக்கைக் கொண்டிருந்தது என்று நம்பப்படுகிறது.
thumb|ஹூக்லியில் திரிவேணிக்கு அருகே பாகீரதி நதியுடன் சரஸ்வதி நதியின் சந்திப்பு இடம்.

## நதியின் போக்கில் மாற்றம்
இடது|thumb|300x300px|சரஸ்வதி நதி ஹவுராவின் சங்ரெய்ல் என்னும் இடத்தில் ஹூக்லி நதியுடன் இணைகிறது.
16 ஆம் நூற்றாண்டில், முன்பு சரஸ்வதி வழியாகப் பாய்ந்து கொண்டிருந்த பாகீரதியின் முதன்மையான நீர்ப்போக்கு, ஹூக்லி கால்வாய் வழியாகப் பாயத் தொடங்கியது. காலப்போக்கில், மேல் சரஸ்வதி வறண்டது. ஆனால், பாகீரதி அல்லது ஹூக்ளி பழைய ஆதி கங்கா கால்வாயைக் கைவிட்டு சங்ரெயிலுக்குக் கீழே சரஸ்வதியின் கீழ்பகுதியில் வழியாக பாய்கிறது வருகிறது.

## வரலாறு
1660 ஆம் ஆண்டின் வான் டென் ப்ரூக்கின் வரைபடத்தில் ஆற்றின் தெளிவான அறிகுறி உள்ளது. வான்டென் ப்ரூக்கின் நூற்று ஐம்பது ஆண்டுகளுக்கு முன்பாக, பெங்காலி கவிஞர் பிப்ரதாஸ் பிபிள்ளை மானசமங்கல் என்ற தனது படைப்பில் இந்த ஆறு மற்றும் அதனைச்  சுற்றியுள்ள பகுதிகளைப் பற்றிய ஒரு குறிப்பினைக் கொடுத்துள்ளார். வர்த்தகர் சந்த் சதகரின் வணிகக் கப்பல் கடலுக்குச் செல்லும்போது, அவர் திரிவேணி மற்றும் சப்தகிராம் வழியாகவும், கங்கை, சரஸ்வதி மற்றும் யமுனாவின் முக்கூடல் வழியாகவும் சென்றார். என்று பிப்ரதாஸ் எழுதியுள்ளார்:

## குறிப்புகள்

பகுப்பு:மேற்கு வங்க ஆறுகள்
பேவாட்சு (திரைப்படம்)

***பேவாட்சு (ஆங்கிலம்:Baywatch)*** 2017 ஆம் ஆண்டில் வெளிவந்த ஒரு ஐக்கிய அமெரிக்க அதிரடி புனைகதை திரைப்படமாகும். மார்க் சுவிஃப்டு மற்றும் டேமியன் சேனன் ஆல் எழுதப்பட்டு, செத் கார்டனால் இயக்கப்பட்டது. டுவெயின் ஜான்சன், சாக் எப்ரான்,சான் பாஸ், அலெக்சாண்டிரா டட்டாரியோ, கெல்லி ரோர்பாக் மற்றும் பிரியங்கா சோப்ரா ஆகியோர் நடித்துள்ளனர். 

## மேற்கோள்கள்

## வெளியிணைப்புகள்
* 
* 

பகுப்பு:2017 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
இராணுவ தொழில்நுட்ப நிறுவனம், புனே

**இராணுவத் தொழில்நுட்ப நிறுவனம்** (**Military Institute of Technology (MILIT),** இந்திய அரசின் பாதுகாப்பு ஆராய்ச்சி மற்றும் வளர்ச்சி அமைப்பின் கீழ் செயல்படுகிறது. இது இந்தியாவின் மகாராட்டிரா மாநிலம் புனே நகரத்தின் மையப் பகுதியில் செயல்படுகிறது. இது புனே பல்கலைக்கழகத்தின் உறுப்புக் கல்லூரியாக உள்ளது.

## இதனையும் காண்க
* தேசிய பாதுகாப்பு அகாதமி (இந்தியா)
* தேசிய பாதுகாப்புக் கல்லூரி (இந்தியா)
* இந்திய தேசியப் பாதுகாப்புப் பல்கலைக்கழகம்

## மேற்கோள்கள்
* Pune military institute of technology adopts Donje village, Indian Express.

## வெளி இணைப்புகள்
* https://www.ids.nic.in/
* https://www.nda.nic.in/
*http://www.unipune.ac.in/

பகுப்பு:புனே

இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
பாதுகாப்பு மேலாண்மைக் கல்லூரி

**பாதுகாப்பு மேலாண்மைக் கல்லூரி** (**College of Defence Management**) (**CDM**) இந்தியாவின் தெலங்கானா மாநிலத்தின் செகந்திராபாத் நகரத்தில் செயல்படுகிறது. இந்திய இராணுவத்தின் முப்ப்டை அதிகாரிகளுக்கும் இக்கல்லூரியில் பாதுகாப்புத் துறையில் மேலாண்மைப் பயிற்சி அளிக்கிறது.
இந்திய அரசின் பாதுகாப்புத் துறையின் ஆதரவுடன் இயங்கும் இந்த மேலாண்மைக் கல்லூரி, இந்திய இராணுவ அதிகாரிகளுக்கு அறிவியல் பூர்வமாக பாதுகாப்பு மேலாண்மை அறிவியலில் பயிற்சி வழங்குகிறது.

## படிப்புகள் மற்றும் இணைப்புப் பல்கலைக்கழகம்
உசுமானியா பல்கலைக்கழகத்தின் உறுப்புக் கல்லூரியான இந்த பாதுகாப்பு மேலாண்மைக் கல்லூரி பாதுகாப்பு மேலாண்மைப் படிப்பில்  முதுநிலை பட்டப்படிப்பு மற்றும் முனைவர் படிப்புகளையும் வழங்குகிறது.  இராணுவத்தின் கீழ் செயல்படும் அனைத்து கல்வி, ஆய்வு மற்றும் பயிற்சி நிறுவனங்கள் கூடிய விரைவில் ஒரு குடையின் கீழ் இந்திய தேசியப் பாதுகாப்புப் பல்கலைக்கழகத்தின் உறுப்புக் கல்லூரிகளாக விளங்க உள்ளது.

### தேசிய ஆய்வு மையம்
இந்த மையத்தில் பாதுகாப்பு மேலாண்மையில் ஆய்வுப் படிப்பில் முனைவர் பட்டங்கள் வழங்கப்படுகிறது.

## மேற்கோள்கள்

## வெளி இணைப்புகள்
* Report
* Profile
* Report
* Reference on Alumni
* Report in The Hindu 
* https://archive.today/20140622145359/http://www.buzzedu.com/college-of-defence-management-cdm/ 
* http://www.facts-about-india.com/defence-training-institutions.php 
* Reference in National Portal of India
* Recent projects on Docstoc

இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
கோவில்தோட்டம் கலங்கரை விளக்கம்

**கோவில்தோட்டம் கலங்கரை விளக்கம்** (*Kovilthottam Lighthouse*) என்பது கேரளத்தின், கொல்லம் மாவட்டத்தில் கோவில்தோட்டத்தில் அமைந்துள்ள ஒரு கலங்கரை விளக்கமாகும்.. 18 மீட்டர் உயரமுள்ள கலங்கரை விளக்க கோபுரமானது கருப்பு, வெள்ளை பட்டைகள் பூசப்பட்டள்ளன.  அஷ்டமுடி ஏரியின் நுழைவாயிலில் அமைந்துள்ள நீண்டகரை துறைமுகத்தின் பயன்பாட்டுக்கு கலங்கரை விளக்கம் அமைக்கபட்டுள்ளது.

## அமைவிடம்
கோவில்லோட்டம் கலங்கரை விளக்கம் கொல்லம் பெருநகரப் பகுதியில் அமைந்துள்ளது. இது &nbsp;கொல்லம் நகர மையத்திலிருந்து சுமார் 20 கி.மீ. தொலைவில் உள்ளது.

* சவறை - 2.6&nbsp;கி.மீ.
* நீண்டகரை - 8.6&nbsp;கி.மீ.
* கருணகப்பள்ளி - 10 கி.மீ.
* தங்கசேரி கலங்கரை விளக்கம் - 15.2&nbsp;கி.மீ.
* கொல்லம் - 20&nbsp;கி.மீ.
* பரவூர் - 40.7&nbsp;கி.மீ.

## வரலாறு
கோவில்தோட்டம் கட்டுவதற்கு முன்பு, இந்த இடத்தில் ஒரு கொடி மேடை இருந்தது. பின்னர், இங்கு ஒரு மர கோபுரம் கட்டப்பட்டது. சிமிட்டிடும் டிஏ வாயு விளக்கு 14 பிப்ரவரி 1953 இல் நிறுவப்பட்டது. இந்த தற்காலிக ஏற்பாடு 1960-1961ல் தற்போதைய கலங்கரை விளக்க கோபுரம் கட்டி முடிக்கும்வரை இருந்தது. 

## குறிப்புகள்

## வெளி இணைப்புகள்

* Kovilthottam Lighthouse in Lighthouse Digest's Lighthouse Explorer Database

பகுப்பு:கேரளத்திலுள்ள கலங்கரை விளக்கங்கள்
பகுப்பு:Coordinates on Wikidata
பகுப்பு:கொல்லம் மாவட்டத்திலுள்ள சுற்றுலாத் தலங்கள்
அதநாடு

**அதநாடு** (*Aathanad*)  என்பது கேரளத்தின், பாலக்காடு மாவட்டம், நெம்மாரவின் வல்லாங்கியில் அமைந்துள்ள ஒரு மலை ஆகும். இந்த மலை உச்சியில் உள்ள ஐயப்பன் கோயில்  பிரபலமான ஒரு கோயிலாகும். இந்தக் கோயிலின் ஆண்டுத் திருவிழா  மலையாள மாதமான தணு 9  (டிசம்பர் 24) அன்று நடைபெறுகிறது.  இந்த மலையில் வழிபாடு நடத்த பல்வேறு இடங்களிலிருந்து மக்கள் இங்கு வருவகின்றனர்.  ஆண்டுதோறும் கொண்டாடப்படும் புகழ்பெற்ற நென்மாரா வல்லங்கி வேலா விழா நடக்கும்  நெல்லிகுளங்கர கோயில் அகநாட்டு பள்ளதாக்கில் அமைந்துள்ளது. அகநாட்டு மலை உச்சியிலிருந்து காணும்போது வல்லாங்கி, நெம்மர ஊர்கள், போத்துண்டி  அணை, நெல்லியம்பதி மலைகள், நெல் வயல்களால் பச்சை கம்பளம் போர்த்தியது போன்று பாலக்காட்டை சூழ்ந்துள்ள காட்சிகள் போன்றவை இங்கு  நல்ல ஒரு அனுபவத்தை அளிக்கிறன.

பகுப்பு:கேரள மலைகள்
பகுப்பு:பாலக்காடு மாவட்டம்
அரசு மருத்துவக் கல்லூரி மருத்துவமனை, புதுக்கோட்டை

**அரசு மருத்துவக் கல்லூரி மற்றும் மருத்துவமனை, [[புதுக்கோட்டை]]** (**Government Medical College and Hospital Pudukkotta**i) தமிழக மாநில அரசால் புதுக்கோட்டை மாவட்டத்தில் நடத்தப்படும் அரசு மருத்துவக் கல்லூரி ஆகும். இது இந்திய மருத்துவக் கழகத்தினால் அங்கீகரிக்கப்பட்டுள்ளது. இது தமிழ்நாட்டின் புதுக்கோட்டை நகரில் அமைந்துள்ளது.

## வரலாறு
மறைந்த முன்னாள் முதலமைச்சர் ஜெ ஜெயலலிதா அவர்களால் ஆகத்து 2015இல் கல்லூரி தொடங்க அனுமதி வழங்கப்பட்டது. கல்லூரி மற்றும் மருத்துவமனை அமைவதற்கான அடிக்கல் நாட்டு விழா 2016ஆம் ஆண்டு மார்ச் 1ஆம் நாள் நடைபெற்றது. இதைத் தொடர்ந்து  2017ஆம் ஆண்டு ஜூன் 9ஆம் நாள் தமிழக முதல்வர் கே.பழனிசாமி இக்கல்லூரியினைத் திறந்து வைத்தார். கல்லூரி மற்றும் மருத்துவமனை கட்டிடங்கள் சுமார்  229.46 பரப்பில் ரூ 229.46 கோடி ரூபாய் மதிப்பில் கட்டப்பட்டது. இந்த மருத்துவக் கல்லூரி இம்மாநிலத்தில் 22வதாக அமைக்கப்பட்ட அரசு மருத்துவக் கல்லூரி ஆகும். செப்டம்பர் 4 ஆம் தேதி மருத்துவ படிப்பிற்கான வகுப்புகள், விழாவுடன் தொடங்கியது. துவங்கிய முதல் ஆண்டில் 150 மாணவர்கள் பயில இந்திய மருத்துவக் கழக அனுமதி பெற்ற தமிழ்நாட்டின் கல்லூரியில் இதுவும் ஒன்றாகும்.

## கலாச்சார நிகழ்வுகள்
25-01-2018 அன்று நடைபெற்ற கலாச்சார விழாவில் தமிழக சுகாதார மற்றும் குடும்ப நலத்துறை அமைச்சர் மருத்துவர் சி. விஜயபாஸ்கர் சிறப்பு விருந்தினராகக் கலந்துகொண்டர். சங்கம்'19 கலாச்சார விழாவின் போது ஆடவர் விடுதிக்கு பங்கியார்ட் என்றும் பெண்கள் விடுதிக்கு நட்சத்திரங்கள் என்றும் பெயரிடப்பட்டது. ரெகலியா 2019, தமிழ் மன்றம் "இளஞ்தமிழ் ஓசை 19" நவம்பர் 13 மற்றும் 14 தேதிகளில் மாநில சுகாதார மற்றும் குடும்ப நலத்துறை அமைச்சர் மருத்துவர் சி. விஜயபாஸ்கர் முன்னிலையில் நடத்தப்பட்டது.

* ஸ்ரேஸ்தா'18
* சங்கமம்'19
* ரெகாலியா'19 மற்றும் சம்மன்

## மேற்கோள்கள்

பகுப்பு:தமிழ்நாட்டு மருத்துவக் கல்லூரிகள்
பகுப்பு:புதுக்கோட்டை மாவட்ட பல்கலைக்கழகங்களும் கல்லூரிகளும்
பஹருல் இஸ்லாம்

thumb|க au ஹாட்டி உயர்நீதிமன்றத்தில் நீதிபதி பஹருல் இஸ்லாம் உரை நிகழ்த்தினார்.
நீதிபதி **பஹருல் இஸ்லாம்** ஓர் இந்திய அரசியல்வாதி மற்றும் இந்திய உச்ச நீதிமன்ற நீதிபதி ஆவார். இவர் இந்திய பாராளுமன்றத்தில் மாநிலங்களவை உறுப்பினராக இந்திய தேசிய காங்கிரஸ் சார்பாக தேர்வு செய்யப்பட்டார். பிறகு 1972 ஆம் ஆண்டு இவர் மாநிலங்களவை உறுப்பினர்  பதவியை இராஜினாமா செய்து விட்டு குவாகத்தி உயர் நீதிமன்றம் தலைமை நீதிபதியாக நியமிக்கபட்டார். இஸ்லாம் உச்சநீதிமன்ற நீதிபதி பதவியில் இருந்து ஓய்வு பெற்ற பிறகும் உயர் நீதிமன்றம் இவரை திரும்ப அழைத்து நீதிபதியாக ஆக்கியது.

இவர் நகர்ப்புற கூட்டுறவு வங்கி ஊழல் வழக்கில் அப்போதைய பீகார் காங்கிரஸ் முதல்வர் ஜகன்னாத் மிஸ்ராவை விடுவித்து தீர்ப்பு அளித்தார். இந்த தீர்ப்பிற்கு பின்னர் உச்சநீதிமன்ற தலைமை நீதிபதி பதவியில் இருந்து ராஜினாமா செய்து மாநிலங்களவைக்குத் தேர்ந்தெடுக்கப்பட்டார்.

## ஆரம்ப கால வாழ்க்கை
இஸ்லாம் அசாமின் காமரூப் மாவட்டத்தில் உடியானா பி.எஸ். ரங்கியா கிராமத்தில் பிறந்தார். பின்னர் குர்டன் உயர்நிலைப் பள்ளியில் படித்தார்.

## கல்வி
அசாமின் காமரூப் மாவட்டத்தின் குர்டன் உயர்நிலைப்பள்ளி கல்வி பயின்று காட்டன் கல்லூரியில் பட்டம் பெற்றார். சட்டப்படிப்பை அலிகார் முஸ்லிம் பல்கலைக்கழகத்தில் கல்வி கற்றார் .

## தொழில்
இஸ்லாம் 1951 ஆம் ஆண்டு அசாம் உயர்நீதிமன்றத்தின் வழக்கறிஞராகவும், 1958 இல் உச்ச நீதிமன்றத்தின் வழக்கறிஞராகவும் சட்டப்பணியை தொடங்கினார். இவர் 1956 ஆம் ஆண்டு இந்திய தேசிய காங்கிரஸ் கட்சியில் சேர்ந்தார். 1962 ஆம் ஆண்டு முதலாம் முறையாகவும், 1968 ஆம் ஆண்டு இரண்டாவது முறையாக மாநிலங்களவைக்கு உறுப்பினராக தேர்வு செய்யப்பட்டார். பின்னர் 1972 ஆம் ஆண்டில் மாநிலங்களவையில் இருந்து ராஜினாமா செய்த இவர் அப்போதைய அசாம் மற்றும் நாகாலாந்து உயர் நீதிமன்றத்தின் (இப்போது குவஹாத்தி உயர் நீதிமன்றம்) நீதிபதியாக 20 ஜனவரி 1972 அன்று நியமிக்கப்பட்டார். இவர் 11.3.1979 அன்று குவஹாத்தி உயர்நீதிமன்றத்தின் செயல் தலைமை நீதிபதியாக நியமிக்கப்பட்டு, ஜூலை 7, 1979 இல் குவஹாத்தி உயர்நீதிமன்றத்தின் தலைமை நீதிபதியாக நியமிக்கபட்டார். இவர் 1980 ஆம் ஆண்டு மார்ச் 1, அன்று ஓய்வு பெற்றார். ஆனால் 1980 ஆம் ஆண்டு டிசம்பர் 4 ஆம் தேதி இவர் இந்திய உச்சநீதிமன்றத்தில் நீதிபதியாக நியமிக்கப்பட்டார். ஓய்வுபெற்ற நீதிபதி பொதுவாக உச்சநீதிமன்றத்தில் நியமிக்கப்படுவதில்லை. ஆனால் இஸ்லாம் அவர்களுக்கு மட்டும் இப்படி செய்யப்பட்டது. மேலும் இவர் பதினைந்து மாதங்களுக்குப் பிறகு ஓய்வு பெற முடி செய்தார். காங்கிரஸ் கட்சி வேட்பாளராக அசாமின் பார்பேட்டாவிலிருந்து மக்களவைக்கு போட்டியிட 1983 ஜனவரி 12 அன்று இவர் உச்சநீதிமன்றத்தில் இருந்து ராஜினாமா செய்தார்  இருப்பினும் 1984 இந்திய பொதுத் தேர்தலில் அசாமில் தேர்தல்கள் ஒத்திவைக்கப்பட்டபோதும் இவர் ஒரு மாநிலங்களவை உறுப்பினராக தேர்வு செய்யப்பட்டார்.

இவர் கவுகாத்தி உயர்நீதிமன்ற வழக்கறிஞர் சங்கத்தின் உறுப்பினராக இருந்தார். ஆனால் அந்த சங்கத்தின் தலைவராக பணியாற்றவில்லை.

### குழுக்கள்
1987 ஆம் ஆண்டு நீதிபதி பஹருல் இஸ்லாம் ஊனமுற்றோரின் உரிமைகள், சம வாய்ப்புகள் மற்றும் முழு பங்களிப்பை வலியுறுத்தும் சட்டத்தை உருவாக்கப்பட்ட குழுவில் நியமிக்கபட்டார்.

## குறிப்புகள்

பகுப்பு:1993 இறப்புகள்
பகுப்பு:1918 பிறப்புகள்
பகுப்பு:இந்திய உச்ச நீதிமன்ற நீதிபதிகள்
பகுப்பு:Pages using deprecated image syntax
பகுப்பு:இந்திய முஸ்லிம்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்